સ્થાનિક લોકોએ જણાવ્યું કે, વિદ્યાર્થીઓ પાણીની નજીક જતા રહ્યાં હતા. તેવામાં ડેમમાંથી અચાનક કોઇપણ સૂચના વગર મોટી માત્રામાં પાણી છોડી મુકવામાં આવ્યું હતું. પાણીનો પ્રવાહ એટલો વધી ગયો કે વિદ્યાર્થીઓ તેમાં તણાઇ ગયા હતા. દુર્ઘટનાનો શિકાર થયેલા 24 લોકોમાં ટ્રિપ મેનેજર કિરણ પણ સામેલ છે. કોલેજ પ્રશાસન વિદ્યાર્થીઓના નામ જાણવાનો પ્રયાસ કરી રહ્યા છે, જેથી તેમના વાલીઓને આ ઘટના અંગે માહિતગાર કરી શકાય.